**भारत सरकार**

**रेल मंत्रालय**

**राज्‍य सभा**

**08.02.2019 के**

**अतारांकित प्रश्‍न सं. 735 का उत्‍तर**

**आईआरसीटीसी की ई-कैटरिंग सेवा**

**735. श्री मो॰ नदीमुल हकः**

**क्या रेल मंत्री यह बताने की कृपा करेंगे किः**

(क) विगत तीन वर्षों के दौरान ई-कैटरिंग सेवा पर आईआरसीटीसी द्वारा किए गए व्यय की तुलना में प्राप्त हुए राजस्व का ब्यौरा क्या है;

(ख) विगत तीन वर्षों के दौरान आईआरसीटीसी ई-कैटरिंग सेवा से भोजन ऑर्डर करने वाले यात्रियों की संख्या की तुलना में तत्संबंधी लक्ष्य का ब्यौरा क्या है; और

(ग) सरकार द्वारा आईआरसीटीसी ई-कैटरिंग सेवा में सुधार लाने के लिए क्या कदम उठाए गए हैं?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) और (ख) : पिछले तीन वर्षों में ई-कैटरिंग सेवाओं पर आईआरसीटीसी द्वारा किए गए व्‍यय की तुलना में ई-कैटरिंग के माध्‍यम से सृजित राजस्‍व और निर्धारित लक्ष्‍य की तुलना में ई-कैटरिंग सेवाओं के विकल्‍प देने वाले यात्रियों की संख्‍या का ब्‍यौरा परिशिष्‍ट के रूप में दिया गया है।

(ग) :  ई-खानपान सेवाओं में सुधार करने के लिए सरकार द्वारा उठाए गए कदम निम्‍नानुसार हैं :

(i)  भारतीय रेलवे के ए1 और ए श्रेणी के सभी 408 स्टेशनों पर ई-कैटरिंग सेवाओं का विस्‍तार किया गया है।

(ii)  ई-कैटरिंग के माध्यम से भोजन की बुकिंग के लिए वेबसाइट के उपयोगकर्ता के अनुकूल मोबाइल संस्करण का प्रावधान किया गया है।

(iii) मोबाइल ऐप (फूड-ऑन-ट्रैक) या 1323 नंबर पर कॉल करके भोजन बुक करने की सुविधा अब उपलब्ध है।

**\*\*\*\*\***

आईआरसीटीसी की ई-कैटरिंग सेवा के संबंध में 08.02.2019 को राज्य‍ सभा में श्री मो॰ नदीमुल हक के अतारांकित प्रश्‍न सं.735 के भाग (क) और (ख) के उत्तर से संबंधित **परिशिष्‍ट।**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| आईआरसीटीसी द्वारा 2015-16, 2016-17, 2017-18 और 2018-19 (31.12.2018 तक) की अवधि के दौरान ई-खानपान पर किए गए व्यय की तुलना में आमदनी का ब्‍यौरा निम्‍नानुसार है:- | | | | | | | | | |
| शीर्ष | | 2015-16 | | 2016-17 | | 2017-18 | | | 2018-19  (31.12.2018  तक) |
| आईआरसीटीसी द्वारा ई-कैटरिंग पर किया गया व्यय (रुपए में) | | 1,29,62,930.00 | | 2,89,16,273.00 | | 3,90,91,703.00 | | | 3,07,44,129.00 |
| आईआरसीटीसी द्वारा ई-कैटरिंग के माध्यम से प्राप्त राजस्व  (रुपए में) | | 7,02,976.00 | | 1,22,42,666.00 | | 3,47,21,856.00 | | | 2,32,93,650.00 |
|  |  |  | |  | |  | | |  |
| 2015-16, 2016-17, 2017-18 और 2018-19 (31.12.2018 तक) की अविधि के दौरान आईआरसीटीसी द्वारा निर्धारित लक्ष्यों की तुलना में ई-खानपान के माध्‍यम से बुक किए गए आर्डरों की संख्‍या निम्‍नानुसार है:- | | | | | | | | | |
| लक्ष्य | | | 2015-16 | | 2016-17 | | 2017-18 | 2018-19  (31.12.2018 तक) | |
| ई-खानपान के माध्‍यम से आर्डर बुकिंग के लिए निर्धारित लक्ष्‍य। | | | शून्य | | 3500 | | 15,000 | 10,376 | |
| ई-खानपान के माध्‍यम से आर्डर बुकिंग में हासिल किया गया लक्ष्‍य। | | | 790 | | 4273 | | 5,188 | 10,632 | |

\*\*\*\*\*